*§ 2. ods. 1 h Informácie o projektoch, do ktorých je škola alebo školské zariadenie zapojené*

**21. Projekty školy**

**„Inkluzívny tím v ZŠ Sama Cambela“**

Trvanie projektu: 09.2018 – 08.2021, pokračovanie do 08.2023

V ZŠ Sama Cambela v Slovenskej Ľupči úspešne funguje inkluzívny tím v zložení – školský psychológ, sociálny pedagóg a pedagogický asistent. Vďaka nášmu inkluzívnemu tímu podporujeme žiakov so špecifickými potrebami a prostredníctvom ich plnohodnotnej účasti na vzdelávaní zvyšujeme úspešnosť žiakov a predchádzame ich dištancovaniu sa od vzdelávania.

**„Zvýšenie kvality vzdelávania na ZŠ Sama Cambela v Slovenskej Ľupči“**

Trvanie projektu : 09.2019 – 08.2021

Cieľom projektu je zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov.

Tento projekt pokračuje v podobe projektu „Pomáhajúce profesie v edukácii detí a žiakov II“ do 08.2023

**Zmierňovanie a prispôsobovanie sa zmene klímy ( SK Klíma)** spolufinancovaného z Nórskeho finančného mechanizmu 2014 – 2021 a štátneho rozpočtu Slovenskej republiky.

V spolupráci s Technickou univerzitou vo Zvolene a Obecným podnikom lesov v Slovenskej Ľupči realizujeme spoločný projekt pod názvom: „Využitím obnoviteľných prírodných zdrojov zvyšovať povedomie žiakov, zamestnancov školy a širokej verejnosti o zmierňovaní a prispôsobení sa zmene klímy“

**Ďalšie dlhodobé projekty:**

***Škola podporujúca zdravie***

Projekt je zameraný na osvetovú činnosť v oblasti zdravia, zdravej výživy, zdravého životného štýlu, na skrášľovanie životného prostredia, environmentálnu výchovu a humanizáciu medziľudských vzťahov.

***Regionálna výchova***

Naša základná škola patrí od roku 1998 do celoslovenského Združenia škôl s rozšíreným vyučovaním regionálnej výchovy a ľudovej kultúry. Cieľom zaradenia regionálnej výchovy do vyučovania je oboznámiť žiakov s históriou, geografiou, kultúrou, tradíciami, faunou, flórou, zvláštnosťami a zaujímavosťami regiónu, vytvárať u žiakov predpoklady na rozvíjanie citu ku krásam svojho regiónu, prírody, staviteľstva, ľudového umenia a kultúrneho dedičstva našich predkov.

***Zelená škola***

V školskom roku 2011/2012 sa naša škola zapojila do programu Zelená škola. Je to certifikačno-vzdelávací program, ktorý je súčasťou celosvetovej siete Eco-School a od roku 2004 pomáha aj slovenským školám realizovať environmentálnu výchovu, prepojenú s praktickými krokmi. Tie vedú žiakov a celú školu k šetrnejšiemu prístupu voči životnému prostrediu, t. j. pomáhajú znížiť negatívny vplyv školy na životné prostredie.

***Záhrada, ktorá učí***

***Rozvoj IKT na škole – INFOVEK***

Projekt je zameraný na zavádzanie informačno-komunikačných technológií do výchovno-vzdelávacieho procesu a života školy .

***Finančná gramotnosť***

Projekt je zameraný na pochopenie finančnej gramotnosti ako schopnosti využívania poznatkov, zručností a skúseností na efektívne riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti.

**Menšie školské projekty:**

Ľupčiansky čitárik

Kvíz o Slovenskej Ľupči

Vianočné trhy

**Ročníkové projekty**

Tvoria súčasť plánov práce predmetových komisií. Realizujú sa počas školského roka v rámci výchovno-vzdelávacieho procesu jednotlivých predmetov.